শহরের অভিজাত ক্লাবের স্টাফ কোয়ার্টার থেকে উদ্ধার হল ছাত্রীর দেহ। ওই তরুণী পূর্ণিমা দেবনাথ হোটেল ম্যানেজমেন্টের ছাত্রী। প্র্যাকটিকাল ক্লাস করতে সার্ভে পার্কের ইস্টার্ন মেট্রোপলিটন ক্লাবে এসেছিল সে। পুলিস জানতে পেরেছে, ছাত্রীর বাড়ি উত্তর দিনাজপুরে। বালুরঘাটের একটি শিক্ষা প্রতিষ্ঠানে হোটেল ম্যানেজমেন্ট পড়তেন তিনি।
 ওয়েব ডেস্ক: শহরের অভিজাত ক্লাবের স্টাফ কোয়ার্টার থেকে উদ্ধার হল ছাত্রীর দেহ। ওই তরুণী পূর্ণিমা দেবনাথ হোটেল ম্যানেজমেন্টের ছাত্রী। প্র্যাকটিকাল ক্লাস করতে সার্ভে পার্কের ইস্টার্ন মেট্রোপলিটন ক্লাবে এসেছিল সে। পুলিস জানতে পেরেছে, ছাত্রীর বাড়ি উত্তর দিনাজপুরে। বালুরঘাটের একটি শিক্ষা প্রতিষ্ঠানে হোটেল ম্যানেজমেন্ট পড়তেন তিনি। গতবছরের নভেম্বরে কলকাতায় আসেন। জানা গেছে, বছর  ২২-এর পূর্ণিমার আগে বিয়ে হয়েছিল। সেই বিয়ে ভেঙে যায়। তারপর নতুন সম্পর্কে জড়িয়ে পড়েন তিনি। তা নিয়ে সমস্যাও ছিল। পুলিসের প্রাথমিক অনুমান আত্মঘাতী হয়েছেন পূর্ণিমা। তাঁর বাড়িতে খবর দেওয়া হয়েছে। গোটা ঘটনার তদন্ত চলছে।